เงินบาทยังแข็งค่าปัจจัยภายนอกยังรุมเร้า
ศูนย์วิจัยกสิกรไทย คาดแนวโน้มค่าเงินบาทสัปดาห์วันที่ 711 พ.ค. อาจเคลื่อนไหวในกรอบ 30.7031.10 บาทต่อเหรียญสหรัฐ
7 พ.ค. 2555

ศูนย์วิจัยกสิกรไทย คาดแนวโน้มค่าเงินบาทสัปดาห์วันที่ 711 พ.ค. อาจเคลื่อนไหวในกรอบ 30.7031.10 บาทต่อเหรียญสหรัฐ
ทั้งนี้ ยังคงต้องจับตาการตอบรับของตลาดการเงินหลังการรายงานตัวเลขการจ้างงานนอกภาคเกษตรเดือน เม.ย.ของสหรัฐ ผลการเลือกตั้งในฝรั่งเศสและกรีซ รวมถึงประเด็นแวดล้อมของวิกฤตหนี้ยุโรป
ขณะที่ตัวเลขเศรษฐกิจสหรัฐที่สำคัญ ได้แก่ ดัชนีความเชื่อมั่นผู้บริโภค (เบื้องต้น) เดือน พ.ค. จัดทำโดยรอยเตอร์ส/มหาวิทยาลัยมิชิแกน ดัชนีราคาผู้ผลิตและงบประมาณของรัฐบาลกลางเดือน เม.ย. จำนวนผู้ขอรับสวัสดิการว่างงานรายสัปดาห์ ตลาดการเงินในประเทศ จะปิดทำการในวันจันทร์ที่ 7 พ.ค. 2555 เนื่องในวันชดเชยวันฉัตรมงคล
สำหรับสัปดาห์ที่ผ่านมา เงินบาทอ่อนค่าลงกว่า 30.90 บาทต่อเหรียญสหรัฐ โดยเงินบาทขยับแข็งค่าช่วงสั้นๆ ต้นสัปดาห์ ท่ามกลางแรงขายเงินเหรียญสหรัฐ หลังจากที่ข้อมูลจีดีพีไตรมาสแรก ปี 2555 ของสหรัฐ ที่ขยายตัวต่ำกว่าตัวเลขคาดการณ์ของนักวิเคราะห์ ทำให้ตลาดยังคงมีความกังวลเกี่ยวกับความเป็นไปได้ที่เฟดอาจมีความจำเป็นต้องใช้เครื่องมือผ่อนคลายนโยบายการเงินอีกในระยะข้างหน้า 
อย่างไรก็ดี เงินบาทกลับมาอ่อนค่าลงในช่วงกลางปลายสัปดาห์ โดยวันศุกร์ที่ 4 พ.ค. เงินบาทอยู่ที่ 30.94 เทียบกับระดับ 30.77 บาทต่อเหรียญสหรัฐ ในวันศุกร์ก่อนหน้า (27 เม.ย.)
เงินยูโรอ่อนค่าลงตลอดสัปดาห์ โดยเผชิญแรงเทขายในช่วงต้นกลางสัปดาห์ จากความกังวลต่อปัญหาหนี้สาธารณะในยูโรโซน ซึ่งตลาดกำลังมีจุดสนใจอยู่ที่สถานการณ์เปราะบางของเศรษฐกิจ ฐานะการคลังและภาคธนาคารในสเปน และยังคงถูกกดดันในช่วงที่เหลือของสัปดาห์ หลังจากที่ธนาคารกลางยุโรป (ECB) กล่าวภายหลังการประชุมที่มีมติตรึงอัตราดอกเบี้ยไว้ที่ 1% ว่าแนวโน้มเศรษฐกิจยูโรโซนมีความไม่แน่นอนและมีความเสี่ยงที่จะอ่อนแอลงอีก ซึ่งถ้อยความดังกล่าว ทำให้ตลาดยังคงไม่ตัดโอกาสที่จะมีการผ่อนคลายทางการเงินรอบใหม่ในช่วงหลายเดือนข้างหน้าออกไป 
สำหรับเงินเยนปรับตัวในกรอบแคบแข็งค่าขึ้นช่วงสั้นๆ ต้นสัปดาห์ ก่อนจะทยอยลดช่วงบวกที่ทำไว้ในช่วงที่เหลือของสัปดาห์ 
ทั้งนี้ ในวันศุกร์ที่ 4 พ.ค. เงินยูโรอยู่ที่ 1.3128 เทียบกับ 1.3252 เหรียญหสรัฐ ต่อยูโรในวันศุกร์ก่อนหน้า (27 เม.ย.) ส่วนเงินเยนอยู่ที่ 80.22 เทียบกับ 80.24 เยนต่อเหรียญสหรัฐ ในวันศุกร์ก่อนหน้า
nอัตราดอกเบี้ยระยะสั้นยังทรงตัว 
ศูนย์วิจัยกสิกรไทย คาดว่าในสัปดาห์ระหว่างวันที่ 8-11 พ.ค. 2555 จะมีการตัดจ่ายเงินภาษีหัก ณ ที่จ่ายผ่านระบบธนาคารในช่วงต้นสัปดาห์ ขณะที่อาจมีสภาพคล่องไหลกลับเข้าสู่ระบบธนาคารพาณิชย์หลังวันหยุดยาว ทั้งนี้อัตราดอกเบี้ยระยะสั้นน่าจะยังทรงตัวใกล้ระดับ 3% อย่างต่อเนื่อง
สำหรับสัปดาห์ที่ผ่านมา ธนาคารพาณิชย์มีการปิดสำรองสภาพคล่องรายปักษ์ในวันอังคารและเข้าสู่ปักษ์ใหม่ในวันพุธ ขณะที่คณะกรรมการนโยบายการเงินของไทย มีมติคงอัตราดอกเบี้ยไว้ตามที่ตลาดคาด 
ทั้งนี้ อัตราดอกเบี้ยอินเตอร์แบงก์ประเภทกู้ยืมข้ามคืน (Overnight) มีระดับหนาแน่นที่ 2.90% ไม่เปลี่ยนแปลงจากสัปดาห์ก่อน ส่วนอัตราผลตอบแทนถัวเฉลี่ยที่ประมูลได้ของธุรกรรมซื้อคืนพันธบัตรแบบทวิภาคี (Bilateral Repo) ระยะเวลาไม่เกิน 1 เดือน ทรงตัวที่ 3% ไม่เปลี่ยนแปลงจากสัปดาห์ก่อน
ขณะที่อัตราผลตอบแทนพันธบัตรรัฐบาลไทย ประเภทอายุ 5 ปี ปิดที่ระดับ 3.55% ในวันศุกร์ ขยับลงเมื่อเทียบกับ 3.56% ในสัปดาห์ก่อน อัตราผลตอบแทนพันธบัตรรัฐบาลไทยทรงตัวถึงปรับลดลงเล็กน้อย ท่ามกลางการประมูลพันธบัตรที่ได้รับผลตอบรับค่อนข้างดี ขณะที่ตัวเลขเงินเฟ้อเดือน เม.ย.ปรับลดลง
อัตราผลตอบแทนพันธบัตรสหรัฐ ประเภทอายุ 10 ปี ปิดที่ระดับ 1.93% ในวันพฤหัสบดี ใกล้เคียงกับระดับในสัปดาห์ก่อน